ভাদ্রের তালপাকা ভ্যাপসা গরম অনুভূত হচ্ছে প্রায় সারাদেশে। আবহাওয়া বিভাগ পূর্বাভাসে বলছে, প্রায় এক সপ্তাহজুড়ে বৃষ্টিপাত অব্যাহত থাকতে পারে। কোথাও কম কোথাও বেশিও হতে পারে বৃষ্টি। কেননা বর্ষার মৌসুমি বায়ু কিছুটা সক্রিয় আছে। ভাদ্রের গরম এবং বৃষ্টিপাত এই মওসুমের স্বাভাবিক আবহাওয়া। গতকাল (বৃহস্পতিবার) সন্ধ্যা পর্যন্ত পূর্ববর্তী ২৪ ঘণ্টায় দেশের সর্বোচ্চ তাপমাত্রা ছিল পার্বত্য রাঙ্গামাটিতে ৩৫.৫ ডিগ্রি সেলসিয়াস। এ সময় ঢাকায় তাপমাত্রা ছিল সর্বোচ্চ ৩৩.২ ও সর্বনিম্ন ২৫.৯ ডিগ্রি সে.। এ সময় সর্বোচ্চ বৃষ্টিপাত হয় সিলেটে ৫৩ মিলিমিটার।